Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Messias, Jeesus Kristus, on uskollinen.
Näemme hänen uskollisuutensa, kun hän täyttää VT:n profetioita.
Asia käy selvästi ilmi tämän päivän raamatunkohdasta.
Otetaan esille Matteuksen evankeliumista luku 4.
Viimeksi pääsimme jakeeseen 13. Luen sen vielä.
Meillä on paljon tutkittavaa tälle kerralle. Jae 13: -
"Ja hän jätti Nasaretin ja meni asumaan Kapernaumiin, -
joka on meren rannalla, Sebulonin ja Naftalin alueella..."
Miksi Jeesus muutti Kapernaumiin?
Siksi, koska hän toteuttaa kaikessa toiminnassaan VT:n profetioita.
"...että kävisi toteen, mikä on puhuttu profeetta Esaiaan kautta joka sanoo: -
'Sebulonin maa ja Naftalin maa, meren tie, -
Jordanin tuonpuoleinen maa, pakanain Galilea..."
Profetia löytyy Jes. 8:23:sta -
ja jatkuu Jes. 9:1:een.
Siinä Messias alkaa ilmoittaa itseään.
Matt. 4:16: "...kansa, joka pimeydessä istui, näki suuren valkeuden..."
Messias ilmoittaa itseään opetuksessaan.
"...ja jotka istuivat kuoleman maassa ja varjossa, niille koitti valkeus'."
Sekä kristityt tutkijat että juutalaiset rabbit ovat samaa mieltä siitä, -
että tuo Jesajan profetia koskee Messiasta.
Messias ilmoittaa itseään Galileassa -
sekä erityisesti Gennesaretinjärven tienoilla.
Kyseessä on Naftalille ja Sebulonille annettu alue.
Kapernaum, Kfar Nachum, sijaitsee juuri siellä.
Jae 17: "Siitä lähtien Jeesus rupesi..."
Siitä lähtien, -
kun Jeesus oli kastettu ja voittanut kiusaukset.
Nyt hän menee profetiassa mainittuun paikkaan aloittamaan palvelutyönsä.
"Siitä lähtien Jeesus rupesi saarnaamaan ja sanomaan: -
'Tehkää parannus, sillä taivasten valtakunta on tullut lähelle'."
Johannes Kastaja julisti aivan samoin Matt. 3:2:ssa.
Johannes asetti perustan, jolta Messias jatkoi työtä.
Myös Messias otti tehtäväkseen julistaa parannuksen tekoa, -
Jumalan puoleen kääntymistä, koska hänen valtakuntansa oli tullut lähelle.
Jae 18: "Ja kulkiessaan Galilean järven rantaa hän näki kaksi veljestä, -
Simonin, jota kutsutaan Pietariksi, ja Andreaan, hänen veljensä, -
heittämässä verkkoa järveen; sillä he olivat kalastajia."
Tekstissä korostetaan kohtaa "he olivat kalastajia".
Kalastajat ovat tärkeitä. Siinä puhutaan myös kahdesta veljeksestä.
Katsotaan erästä toista jaetta.
Jeesus toteuttaa profetioita kaikessa, mitä tekee.
1. Moos. 48:sta löytyy tärkeä profetia.
Syventävää opetustamme 1. Mooseksen kirjasta löytyy netistä.
1. Moos. 48:16 (RK -12): -
Jaakob sanoo: "...enkeli (lähetetty), -
joka on lunastanut minut kaikesta pahasta..."
Se, joka lunastaa kaikesta pahasta, on tietysti Messias.
"...siunatkoon näitä nuorukaisia; Kutsuttakoon heitä minun nimelläni -
ja minun isieni Abrahamin ja Iisakin nimellä."
Siinä puhutaan Jumalan liiton lupauksista patriarkoille.
Hän tarkoittaa: "Toteuttakoot nämä nuorukaiset -
Aabrahamille annettua lupausta."
Jakeen 16 loppu hepreaksi: "...ve-jidguu larov bekerev ha'ares."
Tuon jakeen saa ympyröidä. Haluan kääntää sen tarkasti.
Yksikään engl. käännös ei sano kohtaa oikein.
Ei ole ehkä katsottu alkutekstiä riittävän tarkkaan -
vaan on luotettu toisten tekemiin käännöksiin.
Sana ve-jidguu tulee sanasta "kala".
Kohta tarkoittaa: "Tulkoon heistä kuin kaloja, -
joita on runsaasti keskellä maata." Niin siinä sanotaan kirjaimellisesti.
"Va-jidguu..." Sana dag on hepreaksi kala.
Jidguu on siitä tehty verbi.
Kohta tarkoittaa: "Lisääntykööt he kuin kalat maan keskellä."
Siinä puhutaan Jumalan lupauksesta Aabrahamille, -
koska Aabrahamille luvattiin, että hänestä tulisi monen kansan isä.
Pidetään se mielessä, kun palaamme Matt. 4:ään.
Siinä Jeesus kutsui kaksi veljestä.
1. Moos. 48:ssa Jaakob siunasi kahta veljestä, -
Joosefin poikia Efraimia ja Manassea.
On tärkeää nähdä tämä asiayhteys.
Matt. 4:18: "Ja kulkiessaan Galilean järven rantaa hän näki kaksi veljestä, -
Simonin, jota kutsutaan Pietariksi, ja Andreaan, hänen veljensä, -
heittämässä verkkoa järveen; sillä he olivat kalastajia. Ja hän sanoi heille -
'Seuratkaa minua, niin minä teen teistä ihmisten kalastajia'."
Siinäkin kohdassa on kaksi veljestä, ja siinä korostetaan kaloja, -
koska siinä sidotaan Messiaan toiminta Vanhaan testamenttiin, -
Ensimmäisen Mooseksen kirjan profetiaan.
Jumala sanoo Jaakobin kautta 1. Moos. 48:ssa, -
että Israelista tulee kuin suuri määrä kalaa maan päällä.
Messiaan tehtävä on koota ne yhteen. Hän on ihmisten kalastaja.
1. Moos. 48:16:n merkitys on ollut hukassa seurakunnalta 2000 vuotta.
Juutalaisuudessa sen merkitys on tiedetty.
Kalastajat Pietari ja Andreas kuulivat tuon kutsun Kapernaumissa, -
Messiaan kaupungissa: -
"Hei, seuratkaa minua, niin teen teistä ihmisten kalastajia."
Siten Jeesus julisti olevansa Messias -
ja kutsui veljeksiä osallistumaan työhönsä.
Jae 20 kertoo, mitä seurasi: -
"He jättivät heti verkot ja seurasivat häntä." (RK -12)
"Ja käydessään siitä eteenpäin hän näki toiset kaksi veljestä..."
Taas on kaksi veljestä. Raamatussa toisto merkitsee korostamista: -
"Tämä on tärkeä asia. Kiinnitä siihen huomiota."
"...hän näki toiset kaksi veljestä, -
Jaakobin, Sebedeuksen pojan, ja Johanneksen, hänen veljensä..."
Siinä olivat Johannes ja Jaakob.
He olivat "... venheessä isänsä Sebedeuksen kanssa -
laittamassa verkkojaan kuntoon; ja hän kutsui heidät."
Jeesus sanoi varmaan heillekin: -
"Seuratkaa minua, niin teen teistä ihmisten kalastajia.
Niin he jättivät heti veneen ja isänsä ja seurasivat Jeesusta."
Opetuslapset seuraavat Jeesusta.
He noudattavat Jeesuksen käskyjä.
Mutta pitää varoa asiasta liikkeellä olevaa väärää opetusta.
Asia nousee taas esiin, ja haluan selkeyttää sitä.
Jotkut ihmiset väittävät olevansa pelastettuja, -
koska seuraavat Messiasta ja tekevät toisista opetuslapsia.
On tietysti selvää, että pelastetut opetuslapseuttavat toisia.
Jumalan armosta pelastetut seuraavat Jeesusta.
He ovat Jeesuksen kaltaisia ja ovat antautuneet hänen asialleen.
Mutta me emme pelastu tekojemme avulla.
Meidät on kutsuttu tekemään opetus- lapsia vasta pelastumisen jälkeen.
Pelastumme Jumalan armosta lahjana.
Joidenkin mielestä on epäraamatullista -
tai jopa epäjumalien palvontaa -
kutsua Jeesus elämäänsä.
Eräs mies sanoi: "On epäraamatullista uskoa, -
että voisimme kutsua Messiaan sydämeemme."
On naurettavaa sanoa noin. Eikö hän ole lukenut Room. 10:tä, -
jossa puhutaan suun tunnustuksesta ja sydämen uskosta?
Ihminen tunnustaa: "Olen syntinen ja uskon Messiaan ristinkuolemaan.
Tunnustan suullani ja uskon sydämessäni, -
että hän kuoli ja nousi kuolleista.
Haluan saada syntini anteeksi ja pelastua. Kutsun hänet elämääni."
Niin sanotaan syntisen rukouksessa ja kutsutaan Messias sydämeen.
Ei se ole epäraamatullista. Tuolla tavalla moni on pelastunut.
Mielestäni jokainen aito pelastuminen tulee tuolla perusteella.
Jos yrität erikoisopetuksilla erottua joukosta, kyseessä on ylpeys.
Yritetään hyökätä pelastusopetuksen kimppuun.
Pelastumisessa ei ole kyse siitä, mitä pitää tehdä.
Pelastus ei perustu tekoihin.
Pelastuminen näkyy teoista, mutta teoilla ei voi pelastua.
Tässä kuvataan opetuslasta muttei opetuslapseksi tulemista.
Matt. 4:23: -
"Ja hän (Jeesus) kierteli kautta koko Galilean -
ja opetti heidän synagoogissaan -
ja saarnasi valtakunnan evankeliumia -
ja paransi kaikkinaisia tauteja ja kaikkinaista raihnautta, -
mitä kansassa oli."
Käymme hepreankielisessä TV-lähetyksessämme yleensä läpi -
jotain muuta Raamatun kirjaa kuin englanninkielisessä.
Mutta nyt lähetämme sekä Israelissa -
että kautta maailman opetusta Matteuksen evankeliumista.
Hepreankielisessä sarjassa olemme muutaman kuukauden edellä.
On tärkeä ymmärtää, mitä tässä jaejaksossa sanotaan.
Tässä puhutaan ihmeistä. Hän opetti ja paransi.
Paraneminen on ihme.
Tässä kerrotaan tärkeä asia.
Ensin opetetaan. Sen jälkeen yleensä seuraa ihmeitä.
Saarnattu sanoma vahvistetaan ihmeillä.
Ne ovat kuin Jumalan havaintoväline, jolla hän vahvistaa opetuksen.
Katsotaan vielä, miten sanoma etenee. Jae 23: -
"Ja hän kierteli kautta koko Galilean ja opetti heidän synagoogissaan -
ja saarnasi valtakunnan evankeliumia."
Puhun paljon valtakunnasta, koska evankeliumeissakin tehdään niin.
Ilosanoman julistaminen ei ole tehokasta, -
ellei Jumalan valtakunta saa ilmestyä.
Niin tapahtui Jeesuksenkin kohdalla, vaikka hän vasta aloitti tehtäväänsä.
Hän julisti valtakunnan evankeliumia.
Sitten hän "...paransi kaikkinaisia tauteja ja kaikkinaista raihnautta, -
mitä kansassa oli.
Ja maine hänestä levisi koko Syyriaan..."
Syyria (Samaria) ei kuulunut tuolloin Israeliin.
Sitä pidettiin pakkosiirtolaisten alueena.
Messiaan tehtäviin kuuluu pakkosiirtolaisten palauttaminen.
Hän saa tehtävänsä päätökseen palattuaan maan päälle uudelleen.
Mutta heitä saapui myös Messiaan maanpäällisen palvelutyön kautta.
Jae 24: "Ja maine hänestä levisi koko Syyriaan -
ja hänen luoksensa tuotiin kaikki sairastavaiset..."
"...kaikki ne, joilla oli kakos."
Täytyy olla tarkka tekstin sanoista. Kakos tarkoittaa jotain pahaa.
Siinä viitataan erityisesti pahoihin henkiin.
Sanoma on tässä holistinen, kokonaisvaltainen.
Messiaan opetuksesta seuraa kokonaisvaltainen paraneminen.
Niin Sana tässä ilmoittaa.
Jae 24: "Ja maine hänestä levisi koko Syyriaan, -
ja hänen luoksensa tuotiin kaikki sairastavaiset (ne joilla oli pahaa)."
Paha henki tai Jumalan tahdon vastainen seikka.
"...monenlaisten tautien ja vaivojen rasittamat..."
"Vaivojen rasittamat" on kreikassa "yhteen kerätty kipu".
Ne, joilla oli "ahdistavaa kipua".
Paha aiheuttaa elämässämme kipua.
Pahat henget aiheuttavat kipua -
ja paljon erilaisia sairauksia.
Jakeen 24 lopussa on mielestäni yhteenveto: -
"...riivatut, kuunvaihetautiset (joissain käännöksissä epileptikot)..."
Kreikan sanassa "kuunvaihetautinen" on sana kuu.
Ihminen on ikään kuin "kuuhullu" tai kahjo.
Latinan sanasta luna, kuu, tulee myös englannin lunatic, mielipuoli.
Minusta "kuuhullu" ei tarkoita välttämättä epileptistä vaan hullua.
Siinä puhutaan mielisairaista, joita pahat henget vaivaavat.
Jakeen 24 loppu: -
" ...halvatut; ja hän paransi heidät."
Messiaalla on valta kaiken pahan yli.
Hänellä on valta parantaa kaikki sairaudet, -
kuten masennus tai muut mielen häiriöt. Messias on vastaus.
Asiaa voidaan soveltaa myös toisin. Tässä painotetaan hänen opetustaan.
Jae 23: "Ja hän kierteli kautta koko Galilean ja opetti..."
Hän opetti synagogissa.
Näin hän osoitti hyväksyntänsä juutalaisuudelle siinä mielessä, -
ettei hän tullut perustamaan uutta uskontoa.
Hän vain toi lisää ilmoitusta juutalaisuuteen.
Silloin ja nykyään juutalaisuus on erkaantunut Kirjoituksista.
Sen paikalle oli tullut suullinen perimätieto.
Nykyään tilanne on vielä pahempi.
Messias halusi uudistaa uskoa.
"...opetti heidän synagoogissaan ja saarnasi valtakunnan evankeliumia..."
Hyvän sanomansa hän vahvisti -
julistamalla niin kuin sellainen, jolla on valta.
Sana "valta" tai "auktoriteetti" on kreikaksi exousia.
Se merkitsee myös voimaa.
Sana ei tarkoita asemaa, johon ei kuulu valtaa tai voimaa.
Messiaan opetuksessa oli voima ja valta kaiken yli, -
jotta ihmiset uudistuisivat -
ja palaisivat Jumalan tahtoon ja tarkoitukseen.
Koko uudistus kuuluu tiettyyn asiayhteyteen.
Kyse on tästä: "... ja saarnasi valtakunnan evankeliumia..."
Jumalan valtakunta palauttaa asiat kohdalleen.
Siellä ei ole sairautta, masennusta eikä mielen häiriöitä.
Siellä ei ole pahojen henkien uhreja.
Jae 25: "Ja häntä seurasi suuri kansan paljous..."
Siinä käytetään monikkoa.
Siellä ei ollut vain yhtä väkijoukkoa vaan monta.
"Häntä seurasi monta väkijoukkoa."
Näemme muutoksen, joka alkoi kahden veljesparin kutsulla.
Kaksi veljesparia.
Kun Jeesus puhui Sanaa voitelussa, tuli esille voima ja valta -
kääntää kuulijat takaisin Jumalan tarkoitusperiin.
Jae 25: "Ja häntä seurasivat suuret väkijoukot -
Galileasta ja Dekapolista..."
Dekapolis tarkoitti Golanin kukkuloilla sijaitsevia 10 kaupunkia.
"... ja Jerusalemista ja Juudeasta ja Jordanin tuolta puolen."
Käytän termiä kokonaisvaltainen parantuminen kahdesta syystä.
Edellisessä jakeessa kuvattiin Jumalan tahdon vastaisia vaivoja: -
sairautta, pahojen henkien työtä, halvauksia, mielenvikaisuutta.
Ei Jumala sellaista tahdo. Hän tahtoo parantaa ihmiset.
Monet eivät tiedä, että pelastumiseen kuuluu myös parantuminen.
Kreikan sana sózó, "pelastaa synnistä Jumalan liittoyhteyteen", -
tarkoittaa joissakin sanankohdissa myös paranemista sairauksista, -
vaivoista, vammoista, jotka liittyvät väärään hengelliseen tilaan.
Jakeessa 24 on holistinen käsitys paranemisesta.
Messias paransi kaikenlaisia vaivoja.
Kokonaisvaltainen paraneminen koski -
Galileaa, Dekapolista, Jerusalemia, -
Juudeaa ja Jordanin toisella puolella olevaa aluetta.
Sanoma koski myös pakkosiirtolaisuuden aluetta.
Hän toi uudistuksen kokonaisvaltaisesti eri alueille.
Se on hyvä uutinen, ja sitä hän julisti.
Haluaisin kysyä sinulta, -
haluatko kokonaisvaltaisen uudistuksen?
Sellaisen voit saada Messiaassa.
Uudistuminen alkaa ilosanoman vastaanottamisesta.
Kun antaudut hänelle, -
hän tulee elämääsi parantamaan sinut.
Tarkoittaako se, että meistä paranee jokainen sairaus elinaikanamme?
Viimeistään Jumalan valtakunnassa.
Mutta tässä ruumiissamme emme vielä välttämättä parane.
Elämme synnin tahraamassa maailmassa, -
jossa on sairautta ja muita synnin seurauksia.
Mutta voimme saada vihollisesta ja riivaajista täydellisen voiton.
Kenenkään ei tarvitse jäädä demonien vallan tai painostuksen alle, -
ei minkään epäpuhtaan tai pahan valtaan.
Jumala tahtoo nimittäin kääntää meidät -
ja toteuttaa meille tarkoittamansa suunnitelmat.
Kun seuraat Herraa uskollisesti, näet, miten vihollinen joutuu tappiolle.
Saat nähdä voittoja ja paranemista eri elämänalueilla.
Messiaalla on valta ja voima, ja hän tahtoo uudistaa meidät.
Kun antaudumme hänelle, -
hän alkaa ilmentää meissä kirkkauttaan -
ja saa meidät palvomaan itseään Hengessä ja totuudessa.
Ensi viikolla alamme tutkia vuorisaarnaa Matt. 5:ssä.
Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen